Marc Ouellet

**Marc Armand Ouellet** (født 8. juni 1944 i La Motte i Canada) er en av Den katolske kirkes kardinaler. Han er erkebiskop av Québec.

## Liv og virke
### Bakgrunn
*Ouellet*ene stammer fra innvandrere til Ny-Frankrike; den første var pioneren René Ouellet (også stavet Hoélet eller Hoûallet), som var født i Paris og som ankom Canada i 1663. René Ouellet giftet seg 8. mars 1666 i Québec med Anne Rivet, en datter av kongen og opprinnelig fra Normandie. Blant deres barn, født i Sainte-Famille på Île d'Orléans midt i Saint-Laurent-floden, var Grégoire Ouellet, stamfar til kardinal Marc Ouellet. 

Marc Armand Ouellet, sønn av Pierre Ouellet (født 31. januar 1919 i Albanel) og Graziella Michaud (født 23. mai 1922 i La Motte), ble født 8. juni 1944 i La Motte i bispedømmet Amos, som det tredje av åtte barn. Faren Pierre var en selvlært gårdbruker som senere ble generaldirektør for områdets skilestyre. Ouellet gikk regelmessig til messe i *Église Saint-Luc* med familien. Ouellet beskrev senere familien som religiøs, men ikke særskilt indelig from.

### Prest
Ouellet studerte katolsk teologi, filosofi og pedagogikk og mottok prestevielsens sakrament i mai 1968. Deretter virket han i flere år i menighetssjelesorgen, og inntrådte i 1972 i presteselskapet Saint-Sulpice *(Societas Presbyterorum a Sancto Sulpicio – PSS)*. 

Fra 1972 til 1997 var han professor og rektor ved forskjellige seminarer i Colombia, og deretter det samme i Montréal og Edmonton i Canada. Han tok i 1974 lisensiatgraden i filosofi ved det pavelige universitet Sankt Thomas Aquinas (''Angelicum'') i Roma. I 1983 tok han doktorgrad innen den teologiske disiplin dogmatikk ved Det pavelige universitet Gregoriana i Roma. 

Fra 1997 til 2001 ledet Marc Ouellet Det pavelige institutt for familiespørsmål. 
### Kuriebiskop
Den 3. mars 2001 utnevnte pave Johannes Paul II ham til titulærerkebiskop av *Acropolis* og til sekretær for Det pavelige råd for fremme av de kristnes enhet. Paven selv bisppeviet ham i Peterskirken den 3. mars 2001; mmedkobsekrerende var kuriekardinalene Angelo Sodano og Giovanni Battista Re.

### Erkebiskop av Québec
Ett år, den 15. november 2002, etter utnevnte pave Johannes Paul II ham til erkebiskop av  Québec i Canada. Han ble raskt en forkjemper for den katolske kirke i tidens brennbare politiske spørsmål. Den 12. juli 2005 vitnet Ouellet på vegne av Den kanadiske katolske bispekonferanse for Senatet i Canada. Han oppfordret senatorene til å stemme imot legalisering av samkjønnet ekteskap, som han karakteriserte «et pseudoekteskap, en fiksjon».

Den 21. november 2007 beklaget Ouellet i et brev publisert i franskspråklige aviser i Quebec det han beskrev som Quebecs kanadiske kirkes historiske «feil». Blant disse nevnte han holdninger som «før 1960 fremmet antisemittisme, rasisme, likegyldighet overfor *First nations* (indianere) og diskriminering mot kvinner og mot homoseksuelle.»

I oktober 2008 var Ouellet skarpt kritisk til et nytt obligatorisk fag på Quebecs skoler. *Etikk og religiøs kultur*. Han tvilte på at lærene kunne gi undervisning med «full nøytralitet» for å «frembringe en ny liten quebecer, pluralist, ekspert på interreligiøse relasjoner og kritisk til alle tros- og livssynssystemer». Han gikk inn for vern av Quebecs religiøse arv, som han beskrev som «en kraft for sosial integrasjon og meget mer effektiv enn den abstrakte konnskap om noen få enkle oppfatninger innen seks eller en rekke religioner».

På en tilstelning mot abort i 2010 sa Ouellet at aborter ikke burde utfører i tilfeller der graviditeten skyldtes voldtekt, og sa at «Her er det allerede et offer. Hvorfor trenger det å være ett til?»

I mai 2010 oppfordret han den kanadiske regjering å hjelpe gravide til å beholde sinbe barn. Han sa at «regjeringer finansierer abortklinikker. Jeg vil se likeverdig finansiering av organisasjoner som forsvarer også livet. Hvis vi har slik likeverdighet ved finansiering av hjelp til kvinner tror jeg vi kan oppnå meget fremgang i Canada.».

### Kardinal
Han ble kreert til kardinalprest i oktober 2003, og fikk *[[Santa Maria in Traspontina]]* som tittelkirke. Han var en av kardinalelektorene ved konklavet 2005 (som valgte pave Benedikt XVI) og ved konklavet 2013 (som valgte pave Frans). kardinak Ouellet var blant dem som fikk flest stemmer ved de to første avstemningsomganger. Som elektorene begynte å tilreise Roma for dette konklavet, var Ouellet blant dem som fikk den skotske kardinal Keith O'Brien til å frastå fra å delta idet han var blitt beskyldt for flere tilfeller av seksuell utnyttelse.

Den 28. juni 2018 opphøyde pave Frans Ouellet til kardinalbiskop.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal *Marc Ouellet (1944- ) *2001*

## Referanser


## Eksterne lenker
* Fyldige kardinalsbiografier på norsk – katolsk.no
* Biografi på The Cardinals of the Holy Roman Church